PMIndiaData/PMIndiaSum huggingface dataset:
దెహ్ రాదూన్ విద్యార్థి చిరంజీవి అనురాగ్ రమోలా కు చిన్న వయస్సు లోనే జాతీయహితం ముడిపడ్డ అంశాల పై ఉన్న అవగాహన ను మెచ్చుకొంటూ అతడి కి ఉత్తరం రాసిన ప్రధానమంత్రి

ప్రధాన మంత్రి శ్రీ నరేంద్ర మోదీ దేశ యువతరం యొక్క, ప్రత్యేకించి విద్యార్థుల యొక్క ఉత్సాహాన్ని పెంపొందింపచేస్తూ ఉంటారు. ఇందుకోసం వారితో ఆయన తరచు గా మాట్లాడుతూ ఉంటారు. ‘మన్ కీ బాత్’ (‘మనసు లో మాట’) కార్యక్రమం కావచ్చు, లేదా ‘పరీక్షా పే చర్చా’ కార్యక్రమం కావచ్చు, లేదా వ్యక్తిగత సంభాషణ లు కావచ్చు.. ప్రధాన మంత్రి శ్రీ నరేంద్ర మోదీ ఎల్లవేళలా వివిధ మాధ్యమాల ద్వారా యువత యొక్క మనోభావాల ను మరియు యువత యొక్క కుతూహలాన్ని గురించి అర్థం చేసుకోవడం ద్వారా వారిని ప్రోత్సహిస్తున్నారు. ఈ క్రమం లో భాగం గా, దెహ్ రాదూన్ లో 11వ తరగతి విద్యార్థి చిరంజీవి అనురాగ్ రమోలా లోని కళాప్రతిభ ను, ఆలోచనల ను ప్రధాన మంత్రి మరొక్క మారు ప్రశంసిస్తూ, అతడి ఉత్తరాని కి సమాధానాన్ని రాశారు. అనురాగ్ ఆలోచన లు నచ్చి ప్రధాన మంత్రి తన లేఖ లో, ‘‘నీ సిద్ధాంత పరమైన పరిణతి నీ లేఖ లో నువ్వు రాసిన మాటల లోను, చిత్రలేఖనాని కై ఎంచుకొన్న ‘భారతదేశ స్వాతంత్య్రాని కి అమృత మహోత్సవం’ అనే ఇతివృత్తం లోను ప్రతిబింబించింది. యౌవనదశ నుంచే దేశ హితాని కి సంబంధించిన అంశాల పట్ల నీవు అవగాహన ను ఏర్పరచుకొన్నందుకు నేను సంతోషిస్తున్నాను. అంతేకాదు నీకు ఒక బాధ్యత కలిగిన పౌరుని గా దేశం అభివృద్ధి లో నీ పాత్ర ఏమిటి అనేది ఎరుకే’’ అని పేర్కొన్నారు. ఒక స్వయంసమృద్ధి యుక్తం అయినటువంటి భారతదేశాన్ని రూపొందించడం లో దేశ ప్రజలు అందరి తోడ్పాటు ను మెచ్చుకొంటూ ప్రధాన మంత్రి తన లేఖ లో ఇంకా ఇలా రాశారు: ‘‘స్వాతంత్య్రం తాలూకు ఈ అమృత కాలం లో దేశం సామూహిక శక్తి తో, ‘సబ్ కా ప్రయాస్’ మంత్రం తో ముందంజ వేస్తున్నది. రాబోయే సంవత్సరాల లో ఒక బలమైనటువంటి మరియు సమృద్ధం అయినటువంటి భారతదేశాన్ని నిర్మించడం లో మన యువతరం యొక్క తోడ్పాటు కీలకం కానున్నది.’’ చిరంజీవి అనురాగ్ రమోలా భవిష్యత్తు సఫలం కావాలి అని ప్రధాన మంత్రి శ్రీ నరేంద్ర మోదీ ఆకాంక్షిస్తూ, ఆ బాలుడు తన జీవనం లో రచనాత్మకత అండ తో సముచితమైన సఫలత ను అందుకొంటూ మునుముందుకు సాగిపోతూనే ఉంటాడన్న విశ్వాసాన్ని వ్యక్తం చేశారు. అనురాగ్ గీసిన ఈ కింది చిత్రలేఖనాన్ని Narendra Modi App లో మరియు narendramodi.in వెబ్ సైట్ లో పొందుపరచడం జరిగింది; అనురాగ్ కు ప్రేరణ ను ఇచ్చేందుకు గాను ఈ పని ని చేయడమైంది. దేశ హితాని కి సంబంధించిన అంశాల పై చిరంజీవి అనురాగ్ రమోలా తన అభిప్రాయాల ను వివరిస్తూ ప్రధాన మంత్రి కి ఇంతకు ముందు ఒక ఉత్తరాన్ని రాసిన సంగతి ఇక్కడ గుర్తు చేసుకోదగ్గది. ప్రతికూలత లు ఎదురయినప్పటి కి కూడాను సహనాన్ని కోల్పోకూడదని, కఠోర శ్రమ తోను నిజాయతీ తోను లక్ష్యం వైపునకు సాగిపోవాలని, తనతో ప్రతి ఒక్కరి ని కలుపుకొని వెళ్లాలని ప్రధాన మంత్రి నుంచే తాను ప్రేరణ ను పొందినట్లు చిరంజీవి అనురాగ్ రమోలా తన లేఖ లో పేర్కొన్నాడు. గమనిక: కళలు మరియు సంస్కృతి అంశాల లో ప్రధాన మంత్రి తరఫు న ‘జాతీయ బాలల పురస్కారం 2021’ని అనురాగ్ రమోలా కు ప్రదాన చేయడం జరిగింది.
ఉత్త‌రాఖండ్ లోని హ‌ర్షిల్ లో జ‌వాను ల‌తో క‌ల‌సి దీపావ‌ళి పండుగ‌ ను జ‌రుపుకున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు ఉత్త‌రాఖండ్ లోని హ‌ర్షిల్ లో భార‌తీయ సైన్యానికి చెందిన జ‌వానుల‌ తోన, అలాగే ఐటిబిపి కి చెందిన జ‌వానుల తో క‌ల‌సి దీపావ‌ళి పండుగ ను జ‌రుపుకొన్నారు. ఈ సంద‌ర్భంగా జ‌వానుల‌కు ప్ర‌ధాన మంత్రి శుభాకాంక్ష‌లను తెలియ‌జేస్తూ, మారుమూల మంచు కొండ‌ల్లో విధి నిర్వ‌హ‌ణ ప‌ట్ల వారు క‌న‌బ‌రుస్తున్న అంకిత భావం దేశ ప్ర‌జ‌ల‌ కు శ‌క్తి ని అందిస్తోంద‌ని, 125 కోట్ల మంది భార‌తీయుల భ‌విష్య‌త్తు ను, క‌ల‌ లను భ‌ద్రంగా ఉంచుతోంద‌న్నారు. దీపావ‌ళి పండుగ వెలుగుల పండుగ; ఈ పండుగ మంచిత‌నం అనే కాంతి ని ప్ర‌సరిస్తుంది, భ‌యాన్ని పార‌దోలుతుంద‌ని ఆయ‌న అన్నారు. జ‌వానులు వారి నిబ‌ద్ధ‌త తో, క్ర‌మ‌శిక్ష‌ణ తో ప్ర‌జ‌ల లో భ‌ద్ర‌త భావ‌న‌ ను వ్యాప్తి చేయ‌డానికి, నిర్భ‌య‌త్వాన్ని పెంపొందించ‌డానికి తోడ్పడుతున్నార‌ని ఆయ‌న పేర్కొన్నారు. గుజ‌రాత్ ముఖ్య‌మంత్రి గా తాను ఉన్న‌ప్ప‌టి నుండి కూడాను దీపావ‌ళి నాడు సైనికుల తో భేటీ అవుతూ వ‌స్తున్న విష‌యాన్ని ఈ సంద‌ర్భంగా ప్ర‌ధాన మంత్రి గుర్తు కు తెచ్చుకొన్నారు. కొన్నేళ్ళ క్రితం తాను కైలాస్ మాన‌స స‌రోవ‌ర యాత్ర లో పాలుపంచుకొన్న సంద‌ర్భం లో ఐటిబిపి కి చెందిన జ‌వాను ల‌తో భేటీ అయినట్లు ఆయ‌న ప్ర‌స్తావించారు. భార‌త‌దేశం ర‌క్ష‌ణ రంగం లో గొప్ప గొప్ప అడుగులు వేస్తోంద‌ని ప్ర‌ధాన మంత్రి చెప్పారు. మాజీ సైనికోద్యోగుల సంక్షేమార్థం ఒఆర్ఒపి (ఒక ర్యాంకు, ఒక పెన్ష‌న్‌) స‌హా వివిధ చ‌ర్య‌ ల‌ను తీసుకొన్నట్లు ఆయ‌న వివ‌రించారు. ఐక్య రాజ్య స‌మితి శాంతి ప‌రిర‌క్ష‌క కార్య‌క‌లాపాల‌ లో పోషించిన పాత్ర‌ కు గాను భార‌తీయ సైనిక ద‌ళాలు ప్ర‌పంచ‌ వ్యాప్తంగా గౌర‌వాభినందనల‌కు పాత్రమయ్యాయని ప్ర‌ధాన మంత్రి అన్నారు. సైనికుల‌ కు ప్ర‌ధాన మంత్రి మిఠాయిలను తినిపించారు. దీపావళి పర్వదినాన్ని పురస్కరించుకొని త‌న‌కు అభినందనలు తెలియజేయడం కోసం స‌మీప ప్రాంతాల నుండి త‌ర‌లి వ‌చ్చిన ప్ర‌జ‌ల‌ తో కూడా ఆయ‌న మ‌మేక‌మ‌య్యారు.
భార‌తదేశం మరియు తైవాన్‌ ల విమాన సేవ‌ల ఒప్పందం పై సంత‌కాల‌కు మంత్రిమండ‌లి ఆమోదం

భార‌తదేశం మ‌రియు తైవాన్‌ ల మ‌ధ్య విమాన సేవ‌ల ఒప్పందం పై సంత‌కాల‌కు మంత్రిమండ‌లి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జ‌రిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. తైపీ (తైవాన్ లోని భార‌తీయ ప్రాతినిధ్య కార్యాల‌యం)లో ఇండియా – తైపీ అసోసియేష‌న్ కు మ‌రియు భార‌త దేశం (ఇండియా లోని తైవాన్ ప్రాతినిధ్య కార్యాల‌యం)లో తైపీ ఎక‌నామిక్ అండ్ క‌ల్చ‌ర‌ల్ సెంట‌ర్ లకు మధ్య ఈ ఒప్పందం పై సంత‌కాలు జ‌రిగాయి. ప్ర‌స్తుతం భార‌తదేశానికి, తైవాన్ కు మ‌ధ్య లాంఛ‌నప్రాయ విమాన సేవ‌ల ఒప్పందమేదీ లేదు. ఎయిర్ ఇండియా చార్ట‌ర్స్‌ లిమిటెడ్ (ఎ ఐ ఆర్ ఎల్) మ‌రియు తైవాన్ ఎయిర్ లైన్స్ అసోసియేష‌న్స్ (టి ఎ ఎ) లు ఆదాన ప్రదానం చేసుకున్న ఒక ఎమ్ ఒ యు కు అనుగుణంగా విమాన స‌ర్వీసులు నడుస్తున్నాయి. విమాన సేవ‌ల ఒప్పందం భార‌తదేశం మ‌రియు తైవాన్ ల పౌర విమాన‌యాన సంబంధాల‌లో ఒక ముఖ్య‌మైన మైలురాయి వంటిది. ఈ రెండు దేశాల మ‌ధ్య వ్యాపారం, పెట్టుబ‌డులు, ప‌ర్యాటకం ఇంకా సాంస్కృతిక సంబంధాలను మ‌రింత పెంచి పోషించే సత్తా దీనికి ఉందని భావిస్తున్నారు.
నారీశక్తి పురస్కార గ్రహీతల తో రేపు ప్రధాన మంత్రి ఇష్టాగోష్ఠి

ప్రధాన మంత్రి శ్రీ నరేంద్ర మోదీ రేపు న్యూ ఢిల్లీ లో గల లోక్ క‌ల్యాణ్ మార్గ్‌ లోని తన నివాసం లో నారీశక్తి పురస్కార గ్రహీతల తో ఇష్టాగోష్ఠి సమావేశం లో పాల్గొంటారు. అంతర్జాతీయ మహిళా దినోత్సవం సందర్భం గా ప్రధాన మంత్రి ట్విటర్‌ ఖాతా ను రేపు నారీ విజేతలు నిర్వహిస్తారు. రాష్ట్రపతి భవన్‌ లో రేపు నిర్వహించే కార్యక్రమం లో రాష్ట్రపతి రాం నాథ్‌ కోవింద్‌ ‘నారీశక్తి పురస్కార’ ప్రదానం చేస్తారు. మహిళల అభ్యున్నతికి… ప్రత్యేకించి బలహీన, అణగారినవర్గాల మహిళా సాధికారత కోసం చేసిన కృషి కి గుర్తింపు గా వ్యక్తులు, సమూహాలు, సంస్థల కు ఏటా ఈ జాతీయ పురస్కారాన్ని ప్రదానం చేస్తారు.
రేపు వారణాసి, లక్నో లకు వెళ్లనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపు వారణాసి, లక్నో లకు వెళ్లనున్నారు. ప్రధాని వారణాసికి చేరుకొని, అక్కడ దివ్యాంగజన సశక్తీకరణ సమారోహ్ కు హాజరవుతారు. ఈ కార్యక్రమం దివ్యాంగ వ్యక్తులకు సహాయపడే పరికరాల పంపిణీ కోసం ఏర్పాటు చేయబడింది. లక్నో లో ప్రధాని బాబాసాహెబ్ భీంరావ్ అంబేద్కర్ విశ్వవిద్యాలయం 6వ స్నాతకోత్సవ కార్యక్రమంలో పాల్గొని, ప్రసంగిస్తారు. భారతీయ మైక్రో క్రెడిట్ ఆధ్వర్యంలో ఇ-రిక్షాల‌ పంపిణీ కార్యక్రమానికి కూడా ఆయన హాజరు అవుతారు. అంబేద్కర్ మహాసభ లో బాబాసాహెబ్ భీంరావ్ అంబేద్కర్ కు ప్రధాన మంత్రి శ్రద్ధాంజలి ఘటిస్తారు.
జాతీయ చేనేత దినోత్స‌వం సంద‌ర్భంగా ప్ర‌ధాని సందేశం

“జాతీయ చేనేత దినోత్స‌వాన్ని పుర‌స్క‌రించుకుని చేనేత రంగానికి స‌రికొత్త బ‌లాన్ని చేకూర్చాల‌ని, నిత్య జీవితాల్లో చేనేత ఉత్ప‌త్తులే ఉప‌యోగించాల‌ని మ‌నంద‌రం కంక‌ణ‌బ‌ద్ధుల‌వుదాం. మ‌న చేనేత రంగం విభిన్నమైన‌దే కాకుండా ప‌ర్యావ‌ర‌ణ మిత్ర‌మైన‌ది. ల‌క్ష‌లాది మందికి ఉపాధి క‌ల్పిస్తుంది. మ‌నంద‌రి మ‌ద్ద‌తు వీరికి ప్రోత్సాహం క‌ల్పిస్తుంది. భారీ సంఖ్య‌లో మ‌హిళ‌లు చేనేత రంగంతో అనుబంధం క‌లిగి ఉండ‌డం వ‌ల్ల మ‌హిళా సాధికార‌త‌లో కూడా ఈ రంగం చాలా కీల‌కంగా నిలుస్తుంది”.
సెప్టెంబ‌ర్ 22న ఛ‌త్తీస్‌ఘ‌డ్‌, ఒడిషాల‌లో ప‌ర్య‌టించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ ఒడిషా, ఛ‌త్తీస్‌ఘ‌డ్‌ల‌లో సెప్టెంబ‌ర్ 22, 2018న ప‌ర్య‌టించ‌నున్నారు. ఒడిషాలోని తాల్చేర్‌లో ఆయ‌న తాల్చేర్ ఎరువుల క‌ర్మాగారం పున‌రుద్ధ‌ర‌ణ ప‌నుల‌కు సంబంధించిన ఫ‌ల‌కాన్ని ఆవిష్క‌రిస్తారు. దేశంలో తొలి కోల్ గ్యాసిఫికేష‌న్ ఎరువుల క‌ర్మాగారం ఇది. ఎరువుల త‌యారీతోపాటు ఈ ప్లాంటు స‌హ‌జ‌వాయువును ఉత్ప‌త్తి చేసి దేశ ఇంధ‌న అవ‌స‌రాల‌ను తీరుస్తుంది. అనంత‌రం ప్ర‌ధాన‌మంత్రి ఝార్ఖండ్ వెళ‌తారు. అక్క‌డ ఆయ‌న ఝార్సుగూడ విమానాశ్ర‌యాన్ని ప్రారంభిస్తారు.ఈ విమానాశ్రంయ ప‌శ్చిమ ఒడిషాను దేశ విమాన‌యాన రంగం ప‌టంలో స్థానం క‌ల్పిస్తుంది. అలాగూ యుడిఎఎన్ ప‌థ‌కం ద్వారా ప్రాంతీయ విమాన యాన అనుసంధాన‌త‌ను క‌ల్పిస్తుంది. ప్ర‌ధాన‌మంత్రి గ‌ర్జ‌న‌బ‌హ‌ల్ బొగ్గు గ‌నుల‌ను,ఝార్సుగూడ‌- బారాపాలి-స‌ర్‌డెగా రైలు లింక్‌ను జాతికి అంకితం చేస్తారు. దులంగా బొగ్గుగ‌నుల‌నుంచి బొగ్గు ఉత్ప‌త్తి ర‌వాణాను ప్రారంభానికి సూచ‌న‌గా ఏర్పాటు చేసిన ఫ‌ల‌కాన్ని ఆయ‌న ఆవిష్క‌రిస్తారు. అనంత‌రం ప్ర‌ధాన‌మంత్రి ఛ‌త్తీస్‌ఘ‌డ్‌లోని జాంజ్‌గిర్ చంపా కు వెళ‌తారు. అక్క‌డ ఆయ‌న వ్య‌వ‌సాయం, సంప్ర‌దాయ చేనేత త‌యారీపై ఏర్పాటు చేసిన ఎగ్జిబిష‌న్‌ను తిలకిస్తారు. జాతీయ ర‌హ‌దారుల ప్రాజెక్టుల‌కు, పెండ్రా-అనుప్పూర్ మూడ‌వ రైల్వేలైన్‌కు ప్ర‌ధాన‌మంత్రి శంకుస్థాప‌న చేస్తారు. అక్క‌డ జ‌రిగే స‌భ‌లో ప్ర‌సంగిస్తారు.
అంతర్జాతీయ యోగ దినం నాడు దేశ ప్రజల ను ఉద్దేశించి ప్రసంగించిన ప్రధాన మంత్రి

ఈ రోజు న అంతర్జాతీయ యోగ దినం కావడం తో ప్రధాన మంత్రి శ్రీ నరేంద్ర మోదీ దేశ ప్రజల ను ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు. ‘అంతర్జాతీయ యోగ దినం’ సంఘీభావాన్ని ప్రకటించే దినం అంటూ ప్రధాన మంత్రి అభివర్ణించారు. ఇది సార్వత్రిక సోదరత్వాన్ని చాటే రోజు అని కూడా ఆయన అన్నారు. కోవిడ్‌-19 కారణం గా ప్రపంచవ్యాప్తం గా ఆరోగ్య అత్యయిక స్థితి ఏర్పడినందువల్ల ఈ సంవత్సరం అంతర్జాతీయ యోగ దినాన్ని ఇలెక్ట్రానిక్‌ మరియు డిజిటల్‌ ప్లాట్ ఫార్మ్ ద్వారా నిర్వహిస్తున్నారు. ప్రజలు వారి వారి పరివార సమేతం గా ఇళ్ల లోనే యోగాభ్యాసం చేస్తున్నారని ప్రధాన మంత్రి అన్నారు. యోగ మనలను ఏకం చేసింది అని ఆయన చెప్పారు. మై లైఫ్‌ – మై యోగ’ పేరిట నిర్వహించిన వీడియో బ్లాగ్‌ పోటీ లో ప్రపంచం నలు మూలల నుండి ప్రజలు భారీ సంఖ్య లో భాగస్వాములు కావడం యోగ కు ప్రజాదరణ అంతకంతకు పెరుగుతుండడాన్ని ప్రతిబింబిస్తోంది అని ఆయన పేర్కొన్నారు. ఈ రోజు న మనమంతా భారీ జన సమీకరణ కు దూరం గా ఉంటూ, మరి ఇళ్లలోనే మన కుటుంబాల తో యోగాభ్యాసం చేయాలి. ‘ఇంటిలోనే యోగ- కుటుంబం తో యోగ’ అనేది ఈ సంవత్సరం యొక్క ఇతివృత్తం గా ఉంది. కుటుంబం లోని పిల్లలు, పెద్దలు, యువత కలిసికట్టు గా చేసే యోగాభ్యాసం కుటుంబ బంధాన్ని మరింత బలోపేతం చేస్తుంది. మన ఇంట్లో సానుకూల శక్తి ప్రవహిస్తుంది. భావోద్వేగ నిశ్చలత ను కూడా యోగ ప్రోత్సహిస్తుంది అని ప్రధాన మంత్రి వివరించారు. “యోగ శరీర రోగనిరోధక వ్యవస్థ కు ఉత్తేజాన్ని ఇస్తుంది. మీ దైనందిన జీవనం లో మీరందరు ప్రాణాయామాన్ని కూడా ఒక భాగం గా చేసుకోవడం తప్పనిసరి. ప్రాణాయామ యోగాలేదా శ్వాస సంబంధి కసరత్తు మన శ్వాసకోశ వ్యవస్థ ను బలోపేతంచేస్తుంది. కోవిడ్‌-19 వైరస్‌ వల్ల శరీర శ్వాసకోశ వ్యవస్థ పై అత్యంత ప్రతికూల ప్రభావం పడుతున్న నేటి పరిస్థితుల లో ప్రాణాయామం ఎంతో సముచితమైనటువంటి కసరత్తు అవుతుంది” అంటూ ప్రధాన మంత్రి ఉద్బోధించారు. సమైక్యత కు యోగా ఒక బలమైన శక్తి గా ఆవిర్భవించిందని ప్రధాన మంత్రి అన్నారు. ఇందులో ఎలాంటి వివక్ష కు తావు లేనందువల్ల మానవాళి మధ్య బంధాన్ని ఇది మరింత పటిష్ఠం చేస్తుందన్నారు. జాతి, రంగు, పురుషుడు లేదా మహిళ అనే భేదం, విశ్వాసం, దేశం అనే సకల భేదాలకు ఇది అతీతం అని ఆయన స్పష్టం చేశారు. యోగ ను ఎవరైనా ఆచరించవచ్చని చెప్పారు. మన ఆరోగ్యాన్ని, ఆశాభావాన్ని మనం చక్కగా తీర్చిదిద్దుకోగలిగితే ఆరోగ్యదాయకమైనటువంటి మరియు ఆనందదాయకమైనటువంటి మానవాళి యొక్క సాఫల్యాన్ని ప్రపంచం చూడగలిగే రోజు సమీపంలోనే ఉంటుందన్నారు. ఈ స్వప్నాన్ని యోగా తప్పక సాకారం చేస్తుంది అని ఆయన ప్రకటించారు. “చైతన్యం గల పౌరులమైన మనం ఒక కుటుంబం గా-సమాజం గా ఏకీభావం తో ముందడుగు వేద్దాము. ‘ఇంట్లో యోగ – కుటుంబం తో యోగ’ ను మన దైనందిన జీవనం లో ఒక భాగాన్ని చేద్దాము. మనం విజయం సాధించడం తథ్యం. మనం గెలిచి తీరుతాము” అంటూ ప్రధాన మంత్రి దృఢ సంకల్పాన్ని చాటారు.
ప‌బ్లిక్ సెల‌క్ష‌న్ బోర్డ్ (పిఇఎస్ బి) కు సంబంధించిన 1987 మార్చి 3నాటి  తీర్మానాల‌కు స‌వ‌ర‌ణ చేయాల‌ని చేసిన ప్ర‌తిపాద‌న‌కు కేంద్ర మంత్రి మండ‌లి ఆమోదం.

ప‌బ్లిక్ సెల‌క్ష‌న్ బోర్డ్ (పిఇఎస్ బి) కు సంబంధించిన 1987 మార్చి 3నాటి తీర్మానాల‌కు స‌వ‌ర‌ణ చేయాల‌ని చేసిన ప్ర‌తిపాద‌న‌కు ప్ర‌ధాని శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రి మండ‌లి ఎక్స్ పోస్ట్ ఫ్యాక్టో ఆమోదం తెలిపింది. ప్ర‌తిపాదిత స‌వ‌ర‌ణ‌లు ఇలా ఉన్నాయి.. ఎ. స్టేట్ ప‌బ్లిక్ ఎంట‌ర్ ప్రైజెస్‌, ప్రైవేట్ సెక్ట‌ర్ల‌నుంచి ఎంపిక చేసే అభ్య‌ర్థులను సెంట్ర‌ల్ ప‌బ్లిక్ సెక్ట‌ర్ ఎంట‌ర్ ప్రైజెస్ లలో అపాయింట్ చేసిన‌ప్పుడు ఐదు సంవ‌త్స‌రాల‌పాటు అంత‌ర్గేత‌ర అభ్యర్థులు ( నాన్ ఇంట‌ర్న‌ల్‌) గా ప‌రిగ‌ణిస్తారు. బి. ప‌బ్లిక్ ఎంట‌ర్ ప్రైజెస్ సెలెక్ష‌న్ బోర్డు చైర్ ప‌ర్స‌న్‌, స‌భ్యుల కాల ప‌రిమితి 3 సంవ‌త్స‌రాలు. ఇది విధులు చేప‌ట్టిన‌నాటినుంచి లెక్క‌లోకి వ‌స్తుంది. లేదా వారు విధులు చేప‌ట్టిన‌నాటినుంచి 65 సంవ‌త్స‌రాల వ‌య‌స్సు ముందే వ‌స్తే ఆ లోపువ‌ర‌కే విధుల‌ను నిర్వ‌హించాలి. లేదా దీనికి సంబంధించిన ఆదేశాలు వ‌చ్చేంత‌వ‌రకు కూడా వారు విధులు నిర్వ‌హించ‌వ‌చ్చు. ఈ మూడు నిబంధ‌న‌ల్లో ఏది ముందు సంభ‌విస్తే దాన్నే ప‌రిగ‌ణ‌లోకి తీసుకుంటారు. నేప‌థ్యం సెంట్ర‌ల్ ప‌బ్లిక్ సెక్ట‌ర్ ఎంట‌ర్ ప్రైజెస్ ల‌లో సీనియ‌ర్ ఉద్యోగుల సంఖ్య‌ను పెంచ‌డంకోసం స్టేట్ ప‌బ్లిక్ సెక్ట‌ర్ ఎంట‌ర్ ప్రైజెస్ ల‌నుంచి అభ్య‌ర్థుల‌ను ఎంపిక చేసుకునే విధానాన్ని ప్ర‌వేశ‌పెట్ట‌డం జ‌రిగింది. ఈ అభ్య‌ర్థుల‌ను మ‌రో ఐదు సంవ‌త్స‌రాల‌పాటు కూడా సిపిఎస్ ఇ ల‌లో కొన‌సాగించాల‌ని ప్ర‌తిపాదించ‌డం జ‌రిగింది. ఈ ప్ర‌తిపాద‌న‌తోపాటు పబ్లిక్ ఎంట‌ర్ ప్రైజెస్ సెలెక్ష‌న్ బోర్డు విధుల‌ను స‌మ‌ర్థ‌వంతంగా నిర్వ‌హించ‌డానికి వీలుగా ఇత‌ర అవ‌స‌ర‌మైన మార్పుల‌ను కూడా ప్ర‌తిపాదించ‌డం జ‌రిగింది. ఈ స‌వ‌ర‌ణ‌ల కార‌ణంగా స్టేట్ ప‌బ్లిక్ సెక్ట‌ర్ ఎంట‌ర్ ప్రైజులు, ప్రైవేట్ సెక్ట‌ర్ల‌నుంచి స‌మ‌ర్థులైన నిపుణుల‌ను సిపి ఎస్ ఇ ల‌లో సీనియ‌ర్ పోస్టుల‌కోసం ఎంపిక చేసుకోవ‌డం జ‌రుగుతుంది. ఎస్‌పి ఎస్ ఇల‌నుంచి, ప్రైవేట్ రంగాన్నుంచి వ‌చ్చే అభ్య‌ర్థుల నైపుణ్యాల‌నుంచి, ఆయా రంగాల్లో వారికున్న నిపుణ‌త్వాన్నుంచి సిపిఎస్ ఇ లు ల‌బ్ధి పొంద‌డం జ‌రుగుతుంది. అంత‌ర్గ‌త‌, అంత‌ర్గ‌తేత‌ర దృక్ప‌థం కార‌ణంగా సిసిఎస్ ఇ కి సంబంధించిన సీనియ‌ర్ మేనేజ్ మెంట్ ల‌బ్ధి పొందుతుంది.
రథ యాత్ర సందర్భంగా ప్రజలకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ రథ యాత్ర సందర్భంగా ప్రజలకు శుభాకాంక్షలు తెలిపారు. “రథయాత్రను పురస్కరించుకొని మీకు అందరికీ నా ఆత్మీయమైన శుభకామనలు. ఆ జగన్నాథుడు తన ఆశీస్సులను ప్రతి ఒక్కరిపైనా వర్షించుగాక. భగవాన్ జగన్నాథుని ఆశీర్వాదాలు పల్లెల అభివృద్ధికి, పేదలు- వ్యవసాయదారుల శ్రేయానికి దారితీసి, భారతదేశం పురోగతిలో కొత్త శిఖరాలకు చేరుకొనేటట్లు చేయుగాక” అని ప్రధాన మంత్రి పేర్కొన్నారు.
ప్రధాన మంత్రి శ్రీ నరేంద్ర మోదీ తో సమావేశమైన జపాన్ పూర్వ ప్రధాని శ్రీయోశీహిదే సుగా

ప్రధాన మంత్రి శ్రీ నరేంద్ర మోదీ తో జపాన్ పూర్వ ప్రధాని శ్రీ యోశీహిదే సుగా ఈ రోజు (2022, మే 24) న టోక్యో లో సమావేశమయ్యారు. 2021వ సంవత్సరం సెప్టెంబర్ లో వాశింగ్ టన్ డి.సి. లో ఒకటో క్వాడ్ లీడర్స్ సమిట్ జరిగిన సందర్భం లో ద్వైపాక్షిక సమావేశం సహా వారు ఉభయులు కడపటి సంభాషణ ను గుర్తు కు తెచ్చుకొన్నారు. భారతదేశం-జపాన్ సంబంధాల ను గాఢతరం గా మలచడం లో, పటిష్ట పరచడం లో శ్రీ సుగా అందించినటువంటి తోడ్పాటును ప్రధాన మంత్రి ప్రశంసించారు. నేత లు ఇరువురు ఇండియా-జపాన్ ప్రత్యేక వ్యూహాత్మకమైన మరియు ప్రపంచ భాగస్వామ్యాన్ని మరింత బలోపేతం చేయడాన్ని గురించిన వారి వారి అభిప్రాయాల ను ఒకరి కి మరొకరు వెల్లడి చేసుకొన్నారు. మీ నాయకత్వం లో జపాన్ ఎంపి ప్రతినిధివర్గాన్ని వెంటబెట్టుకొని భారతదేశాని కి తరలి రండి అంటూ శ్రీ సుగా ను ప్రధాన మంత్రి ఆహ్వానించారు.
శాస్త్ర విద్య‌, ప‌రిశోధ‌నల‌కు సంబంధించిన‌ 5 సంస్థ‌ల్ని నెల‌కొల్ప‌డానికిగాను స‌వ‌రించిన వ్య‌య అంచ‌నాలు

కొల్‌క‌తా, పుణే, మొహాలి, భోపాల్‌, తిరువ‌నంత‌పురంల‌లో 5 శాస్త్ర విజ్ఞాన‌ విద్య‌, ప‌రిశోధ‌నా సంస్థ‌ల్ని( ఇండియ‌న్ ఇన్ స్టిట్యూట్స్ ఆఫ్ సైన్స్ ఎడ్యుకేష‌న్ అండ్ రీసెర్చ్‌…ఐఐఎస్ఇఆర్ లు) నెల‌కొల్పాల‌ని గ‌తంలో కేంద్ర ప్ర‌భుత్వం నిర్ణ‌యం తీసుకుంది. వీటి నిర్మాణానికి అయ్యే ఖ‌ర్చు రూ.2,500 కోట్లుగా గ‌తంలో నిర్ణ‌యించి ఆమోదం తెలిపారు. ఈ వ్య‌యాన్ని ఇప్పుడు స‌వ‌రించి రూ. 4,799 కోట్లు గా అంచ‌నా వేశారు. ఈ స‌వ‌ర‌ణ అంచ‌నాకు ప్ర‌ధాని శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ప్ర‌స్తుతం ఈ 5 సంస్థ‌ల నిర్మాణం కొన‌సాగుతోంది. స‌వ‌రించిన వ్య‌య అంచ‌నాల కార‌ణంగా ఈ సంస్థ‌ల నిర్మాణం వేగ‌వంత‌మ‌వుతుంది. కేంద్ర మంత్రిత్వ శాఖ, ఈ సంస్థ‌ల ప‌రిపాల‌నా బోర్డుల గ‌వ‌ర్న‌ర్లు వీటి నిర్మాణాన్ని త్వ‌ర‌గా పూర్తి చేస్తాయి. దాంతో 2018-19 నాటికి ఈ సంస్థ‌లు పూర్తిగా ప‌నిచేస్తాయి. ఆ స‌మ‌యానికి ఈ సంస్థలు సొంత క్యాంప‌స్ ల‌ను క‌లిగి ఉంటాయి. వీటిలో 9, 275 మంది విద్యార్థులు విద్య‌ను అభ్య‌సిస్తారు. వీటిలో 928 మంది బోధ‌నా సిబ్బంది, 1.020 మంది బోధ‌నేత‌ర సిబ్బంది ప‌ని చేస్తారు. ఈ విద్యాసంస్థ‌లు అండ‌ర్ గ్రాడ్యుయేట్ విద్య‌, పోస్ట్ గ్రాడ్యుయేట్ విద్య‌, ప‌రిశోధ‌న లను ఒకే గొడుగు కింద‌కు తెస్తాయి. ఈ సంస్థ‌లు జాతీయ ప్ర‌యోగశాల‌ల‌తోను, ఇంకా ఇత‌ర ప‌రిశోధ‌నా సంస్థ‌ల‌తోనూ ఎప్ప‌టిక‌ప్పుడు సంప్ర‌దింపులు చేస్తూ ఉంటాయి. త‌ద్వారా ప‌ర‌స్ప‌రం స‌హ‌క‌రించుకునే వాతావ‌ర‌ణం ఏర్ప‌డి సంబంధిత ప‌రిశోధ‌న‌లు వేగ‌వంత‌మ‌వుతాయి. ప‌రిపాల‌న వ్య‌వ‌స్థ కూడా సులువుగా ప‌ని చేస్తుంది. వివిధ విభాగాల మ‌ధ్య‌ అంత‌ర్గ‌త ప‌రిశోధ‌నకు ప్రోత్సాహం ల‌భిస్తుంది. ప్రాథమిక శాస్త్ర విజ్ఞానంలోని ప‌లు రంగాలు అప్ల‌యిడ్ సైన్సులుగా అంటే లేజ‌ర్లు, సూప‌ర్ కండ‌క్టివిటీ, సెమీ కండ‌క్ట‌ర్లు, నానో మెటీరియ‌ల్స్ లాంటి.. ఆచ‌ర‌ణాత్మ‌క శాస్త్ర విభాగాలుగా అవ‌త‌రించాయి. ఈ శాస్త్ర విభాగాల్లో జ‌రిగే ప‌రిశోధ‌న ద్వారా మ‌న దేశానికి ప‌లు మేధోప‌ర‌మైన హ‌క్కులు ద‌క్కే అవ‌కాశ‌ముంది. త‌ద్వారా దేశానికి గ‌ణ‌నీయ‌మైన ఆదాయం వ‌స్తుంది. ఈ శాస్త్ర విజ్ఞాన సంస్థ‌లు అనేక మంది స‌మ‌ర్థులైన నిపుణుల‌ను దేశానికి అందిస్తాయి. త‌ద్వారా సాంకేతిక మాన‌వవ‌న‌రులు విప్ల‌వాత్మ‌కంగా అభివృద్ధి చెందుతాయి. అది దేశ ఆర్థిక ప్ర‌గ‌తికి దోహ‌దం చేస్తుంది.
హై జంప్ లో భారతదేశాని కి తొలి పతకాన్ని గెలిచినందుకు శ్రీ తేజస్విన్  శంకర్ కుఅభినందనలు తెలిపిన ప్రధాన మంత్రి

హై జంప్ లో భారతదేశాని కి ఒకటో పతకాన్ని గెలిచినందుకు శ్రీ తేజస్విన్ శంకర్ కు ప్రధాన మంత్రి శ్రీ నరేంద్ర మోదీ అభినందనలను తెలియజేశారు. హై జంప్ లో శ్రీ తేజస్విన్ శంకర్ సాధించినటువంటి ఈ కాంస్య పతకం కామన్ వెల్థ్ గేమ్స్ (సిడబ్ల్యుజి) 2022 లో ట్రాక్ ఎండ్ ఫీల్డ్ లో భారతదేశాని కి లభించిన మొట్టమొదటి పతకం. ప్రధాన మంత్రి ఒక ట్వీట్ లో – ‘‘శ్రీ తేజస్విన్ శంకర్ చరిత్ర ను లిఖించారు. ఆయన కామన్ వెల్థ్ గేమ్స్ (సిడబ్ల్యుజి) లో హై జంప్ పోటీ లో మనకు ప్రథమ పతకాన్ని సంపాదించి పెట్టారు. కాంస్య పతకాన్ని గెలుచుకొన్నందుకు గాను ఆయన కు ఇవే అభినందన లు. ఆయన ప్రయాసల ను చూస్తే గర్వం గా ఉంది. ఆయన భావి ప్రయత్నాల లోనూ రాణించాలి అని ఆకాంక్షిస్తున్నాను. ఆయన సాఫల్యాన్ని అందుకొంటూ ఉండు గాక.’’ అని పేర్కొన్నారు.
త్వరలో  ఇజ్రాయల్ , జర్మనీ లలో పర్యటించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2017 జులై 4 వ తేదీ నుండి జులై 6వ తేదీ వరకు ఇజ్రాయల్ లో పర్యటించనున్నారు. ప్రధాన మంత్రి 2017 జులై 6వ తేదీ నుండి 8వ తేదీ మధ్య జరిగే జి-20 12వ శిఖరాగ్ర సమావేశానికి హాజరు కావడం కోసం జర్మనీ లోని హాంబర్గ్ లో కూడా పర్యటించనున్నారు. ప్రధాన మంత్రి తన ఫేస్ బుక్ ఖాతా లో వరుసగా రాసిన అంశాలలో ఇలా పేర్కొన్నారు: ‘‘ఇజ్రాయల్ ప్రధాని శ్రీ బెంజామిన్ నెతన్యాహూ ఆహ్వానించిన మీదట 2017 జులై 4-6 తేదీల మధ్య నేను ఇజ్రాయల్ లో పర్యటించబోతున్నాను. ఈ విధంగా చేయబోతున్న మొట్టమొదటి భారతదేశ ప్రధాన మంత్రిగా, నేను ఈ అపూర్వ పర్యటన కోసం ఎంతో ఆసక్తితో ఎదురుచూస్తున్నాను. ఈ పర్యటన రెండు దేశాల ప్రజలను మరింత చేరువ చేస్తుంది. ఈ సంవత్సరంతో, భారతదేశం మరియు ఇజ్రాయల్ ల మధ్య దౌత్య సంబంధాలు ఏర్పడి 25 సంవత్సరాలు పూర్తి అవుతున్నాయి. వివిధ రంగాలలోని మన పూర్తి శ్రేణి భాగస్వామ్యాన్ని పరస్పర హితం కోసం మరింతగా బలపరచుకోవడంపైన ప్రధాని శ్రీ నెతన్యాహూ తో నేను కూలంకషంగా చర్చించనున్నాను. ఉగ్రవాదం వంటి ప్రధానమైన ఉమ్మడి సవాళ్లను గురించి కూడా మేము చర్చించే అవకాశం ఉంది. ప్రెసిడెంట్ శ్రీ ర్యూవెన్ రూవీ రివ్ లిన్ తోనూ నేను భేటీ అవుతాను. ఆయనకు, ఇతర సీనియర్ నాయకులకు గత సంవత్సరం నవంబరులో న్యూ ఢిల్లీ లో స్వాగతం పలికానన్న సంతృప్తి నాకు దక్కింది. నా పర్యటన కార్యక్రమాలలో భాగంగా, ఇజ్రాయల్ సమాజంలోని భిన్న వర్గాల వారితో ముచ్చటించే అవకాశం నాకు లభించనున్నది. మరీ ముఖ్యంగా మన రెండు దేశాల ప్రజలకు మధ్య బంధంగా నిలుస్తున్న పెద్ద సంఖ్య లోని హుషారైన ప్రవాసీ భారతీయులతో సమావేశం కావడం కోసం నేను ఎదురుచూస్తూ ఉన్నాను. ఆర్థిక కోణం వైపు నుంచి పరిశీలిస్తే- నేను భారతీయ సిఇఒ లతోను, ఇజ్రాయలీ సిఇఒ లతోను, స్టార్ట్- అప్ ల తోను వ్యాపారం, పెట్టుబడులలో నెలకొన్న సహకారాన్ని విస్తరించుకొనేందుకు ప్రాధాన్యమిస్తూ చర్చలు జరుపుతాను. దీనికి తోడు, సాంకేతిక విజ్ఞ‌ానం మరియు నూతన ఆవిష్కరణల రంగాలలో ఇజ్రాయల్ సాధించిన విజయాలను- క్షేత్ర స్థాయి పర్యటనల ద్వారా- ఆకళింపు చేసుకోవాలని నేను ఆశిస్తున్నాను. నా పర్యటన సమయంలో, నేను మానవ జాతి చరిత్రలోకెల్లా అతి ఘోర దుర్ఘటనలలో ఒకటిగా లెక్కకు వస్తున్న మారణహోమ బాధితులకు స్మృతి చిహ్నంగా ఉన్న యాద్ వాశెమ్ స్మారక సంగ్రహాలయాన్ని సందర్శిస్తాను. ఆ తరువాత, 1918లో హైఫా విముక్తి వేళ ప్రాణాలు అర్పించిన సాహసవంతులైన భారతీయ సైనికులకు నేను వందనాన్ని సమర్పిస్తాను. జర్మనీ ఆతిథేయిగా వ్యవహరిస్తున్న జి-20 పన్నెండో శిఖరాగ్ర సభలో పాలుపంచుకోవడం కోసం జులై 6వ తేదీ సాయత్రం పూట నేను హాంబర్గ్ కు వెళ్తాను. ఇవాళ మన ప్రపంచాన్ని ప్రభావితం చేస్తున్న అంశాలు- ఏవయితే ఆర్థిక వృద్ధి, స్థిరమైన అభివృద్ధి సాధన, శాంతి మరియు స్థిరత్వాలపైన వాటి ముద్రను వేస్తున్నాయో- వాటిపై ఇతర జి-20 సభ్యత్వ దేశాలకు చెందిన నాయకులతో రెండు రోజుల పాటు, జులై 7వ, 8వ తేదీలలో చర్చించాలనుకొంటున్నాను. గత ఏడాదిలో హాంగ్ ఝోవూ శిఖరాగ్ర సభ జరిగిన తరువాత నుండి అప్పటి నిర్ణయాలలోని పురోగతిని మేము సమీక్షించనున్నాము. అలాగే ఉగ్రవాదం, జల వాయు పరివర్తన, స్థిరమైన అభివృద్ధి సాధన, వృద్ధి మరియు వ్యాపారం, డిజిటలైజేశన్, ఆరోగ్యం, ఉపాధికల్పన, వలసలు, మహిళల సాధికారిత, ఇంకా ఆఫ్రికాతో భాగస్వామ్యం వంటి అంశాలపైనా సంప్రదింపులు జరుపుతాము. ‘‘పరస్పరం ఆశ్రితమై వుండే ప్రపంచానికి రూపుదిద్దడం’’ అనే అంశాన్నిఈ సంవత్సరపు ఇతివృత్తంగా ఎంపిక చేయడమైంది. గతంలో మాదిరిగానే పరస్పర హితం ముడిపడివున్న ద్వైపాక్షిక అంశాలపై అభిప్రాయాలను ఒకరితో మరొకరు తెలియజెప్పుకోవడానికిగాను శిఖరాగ్ర సభ సందర్భంగా నేతలను కలుసుకొనే తరుణం కోసం నేను వేచివున్నాను’’.
ప్ర‌ధాన‌ మంత్రి చేతుల మీదుగా రాంచీ లో ఆయుష్మాన్ భారత్ – పిఎంజెఎవై కి శ్రీకారం

ప్రధాన మంత్రి శ్రీ నరేంద్ర మోదీ ఇవాళ ఝార్ ఖండ్ రాష్ట్ర రాజధాని రాంచీ లో ఆరోగ్య హామీ పథకం… ఆయుష్మాన్ భారత్ – ప్రధానమంత్రి జనారోగ్య యోజన (PMJAY)ను ప్రారంభించారు. భారీ సంఖ్య లో ప్రజలు హాజరైన సభా వేదికపై ఈ పథకాన్ని ప్రారంభించే ముందు దీనిపై ఏర్పాటు చేసిన ప్రదర్శనను ప్రధాని తిలకించారు. ఇదే వేదికపైనుంచి చాయీబసా, కోడెర్మా నగరాల్లో వైద్య కళాశాలల నిర్మాణానికి శంకుస్థాపన సూచికగా ఏర్పాటు చేసిన శిలాఫలకాలను ప్రధానమంత్రి ఆవిష్కరించారు. అలాగే 10 ఆరోగ్య-శ్రేయో కేంద్రాలను ప్రారంభించారు. అనంతరం సభలో మాట్లాడుతూ- దేశంలోని నిరుపేదలు, సమాజంలోని అణగారిన వర్గాల ప్రజలకు మెరుగైన ఆరోగ్య సంరక్షణ, చికిత్సలను అందుబాటులోకి తేవడం లక్ష్యంగా ఈ పథకాన్ని ప్రారంభించినట్లు ప్రధానమంత్రి వివరించారు. ప్రతి కుటుంబానికి ఏటా రూ.5 లక్షల విలువైన ఆరోగ్య సంరక్షణ హామీనివ్వడం ఈ పథకం ప్రత్యేకతగా ఆయన పేర్కొన్నారు. దీనివల్ల 50 కోట్లమందికిపైగా ప్రజలకు లబ్ధి చేకూరుతుందని, ఇది ప్రపంచంలో అత్యంత భారీ ఆరోగ్య హామీ పథకమని చెప్పారు. ఈ పథకం లబ్ధిదారుల సంఖ్య ఐరోపా సమాఖ్యలోని దేశాలన్నిటి జనాభా లేదా అమెరికా, కెనడా, మెక్సికో వంటి దేశాల ఉమ్మడి జనసంఖ్యకు దాదాపు సమానమని ప్రధాని వివరించారు. ఆయుష్మాన్ భారత్ పథకంలో తొలి అంచె… ఆరోగ్య-శ్రేయో కేంద్రాలను బాబాసాహెబ్ అంబేద్కర్ జయంతినాడు ప్రారంభించామని ఆయన గుర్తుచేశారు. అలాగే రెండో అంచెగా ఆరోగ్య హామీ పథకానికి దీన్ దయాళ్ ఉపాధ్యాయ్ జయంతికి రెండు రోజులముందు శ్రీకారం చుట్టామని చెప్పారు. పిఎంజెఎవై ఎంత సమగ్రమైనదో వివరిస్తూ- దీని పరిధిలో కేన్సర్, గుండెజబ్బులవంటి తీవ్ర అనారోగ్య సమస్యలుసహా 1,300 రకాల రుగ్మతలకు చికిత్స లభిస్తుందని ప్రధాని వెల్లడించారు. ఈ పథకంలో ప్రైవేటు ఆస్పత్రులు కూడా భాగస్వాములుగా ఉంటాయన్నారు. ఈ పథకం కింద అందే రూ.5 లక్షల ఆరోగ్య హామీలో అన్నిరకాల ఆరోగ్య పరీక్షలు, మందులు, ఆస్పత్రిలో చేరకముందు ఖర్చులు వగైరాలు కూడా ఇమిడి ఉంటాయని తెలిపారు. అంతేకాకుండా ఈ పథకంలో చేరడానికి ముందున్న అనారోగ్య సమస్యలకూ వైద్యం లభిస్తుందని పేర్కొన్నారు. పిఎంజెఎవై గురించి మరింత సమాచారం తెలుసుకోవాలంటే 14555 నంబరుకు ఫోన్ చేయవచ్చునని లేదా సమీపంలోని సామూహిక సేవా కేంద్రాన్ని సందర్శించవచ్చునని ప్రధాని సూచించారు. పిఎంజెఎవై లో భాగస్వాములైన రాష్ట్రాల్లోని ప్రజలు ఆ రాష్ట్రాల్లో ఎక్కడికి వెళ్లినా ఈ పథకం కింద సేవలు లభ్యమవుతాయని ఆయన చెప్పారు. ఈ మేరకు దేశవ్యాప్తంగా 13వేలకుపైగా ఆస్పత్రులు ఈ పథకంలో భాగస్వాములుగా ఉన్నట్లు తెలిపారు. ఈ కార్యక్రమంలో భాగంగా ఇవాళ ప్రారంభించిన 10 ఆరోగ్య-శ్రేయో కేంద్రాల గురించి కూడా ప్రధాన మంత్రి ప్రస్తావిస్తూ- వీటితో దేశవ్యాప్తంగాగల ఇలాంటి కేంద్రాల సంఖ్య 2300కు చేరిందన్నారు. అయితే, మరో నాలుగేళ్లలో ఈ కేంద్రాల సంఖ్య 1.5 లక్షలకు చేరాలన్నది ప్రభుత్వ లక్ష్యమని ఆయన వెల్లడించారు. దేశంలో ఆరోగ్య రంగ సంపూర్ణ ప్రగతి దిశగా ప్రభుత్వం సమగ్ర కృషిచేస్తున్నదని ప్రధానమంత్రి చెప్పారు. ‘‘ఆరోగ్య సంరక్షణ లభ్యత, వ్యాధినిరోధక ఆరోగ్య సంరక్షణ’’లకు ప్రభుత్వం అత్యంత ప్రాధాన్యం ఇస్తున్నదని పేర్కొన్నారు. పిఎంజెఎవై లో భాగస్వాములందరి సమష్టి కృషితోపాటు డాక్టర్లు, నర్సులు, ఆరోగ్య సంరక్షణ సేవా ప్రదాతలు, ఆశా (ASHA) కార్యకర్తలు, ANM ల అంకితభావం ఫలితంగా ఈ పథకం విజయంతం కాగలదని ప్రధానమంత్రి విశ్వాసం వ్యక్తం చేశారు.
భారతదేశం లోని  ధార్  చూలా మరియు నేపాల్  లోని ధార్  చూలా ల మధ్య మహాకాళీ నది మీదు గా వంతెన ను నిర్మించడం కోసం భారతదేశం, నేపాల్ ల మధ్య ఎమ్ఒయు కు ఆమోదం తెలిపినమంత్రిమండలి

భారతదేశం లోని ధార్ చూలా మరియు నేపాల్ లోని ధార్ చూలా ల మధ్య మహాకాళీ నది మీదు గా వంతెన ను నిర్మించడం కోసం భారతదేశాని కి, నేపాల్ కు మధ్య అవగాహన పూర్వక ఒప్పంద పత్రాని (ఎమ్ఒయు)కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఎమ్ఒయు పై సంతకాలవడం తో రెండు దేశాల కు మధ్య గల దౌత్యపరమైనటువంటి సంబంధాలు మరింత మెరుగు పడతాయి. పూర్వరంగం: సన్నిహిత ఇరుగు పొరుగు దేశాలు అయిన భారతదేశం మరియు నేపాల్ ల మధ్య మైత్రి, ఇంకా సహకారాల తాలూకు విశిష్ట సంబంధాలు ఉన్నాయి. అవి ఒక తెరచిన సరిహద్దు తోపాటే ఉభయ దేశాల ప్రజల మధ్య గాఢమైన సంబంధాలు మరియు సంస్కృతి తో ప్రమాణీకృతం అయ్యాయి. భారతదేశం మరియు నేపాల్ రెండూ ఇటు ఎస్ఎఎఆర్ సి (‘సార్క్’), బిఐఎమ్ఎస్ టిఇసి (‘బిమ్స్ టెక్’) వంటి విభిన్నమైన ప్రాంతీయ వేదికల లో, అటు ప్రపంచ వేదికల లో కూడాను కలసి పని చేస్తున్నాయి.